**63.**

Katalog: Berilo 3, str. 81

- analiza verza (skladnja, ločila)

**TOMAŽ ŠALAMUN: STVARI**

Tomaž Šalamun je predstavnik druge povojne generacije. Je prvi v tej generaciji, ki je uresničil dosleden tip modernistične poezije, po vsebinski strani pa se ni odtrgal le od tradicije socialnega realizma, marveč tudi od simbolizma in eksistencializma.

Njegova prva zbirka Poker (1966) je že z naslovom nakazala element pesniške igre (ludizem). V Šalamunovem pesništvu najdemo zveze s t.i. zgodovinsko avantgardo iz začetka 20. stoletja (npr. dadaizem, nadrealizem).

Ludizem (lat. ludus = igra): Oznaka za težnje v sodobni avantgardistični literaturi, ki jim je umetnostno ustvarjanje poseben primer igre. Poetičnost temelji v svobodni, spontani, ustvarjalni igri z jezikom.

Ciklus sedmih pesmi Stvari je izšel v zbirki Poker.

Verz, ki je oblikovno popolnoma svoboden, je poln nepričakovanih pojmovnih povezav, asociacij in najbolj nenavadnih domislic.

V sami pesmi ne uporablja ločil, razen na začetku pesmi - velika začetnica. Prav tako tudi rime ni. Nekatere besede se ponavljajo (anafora);

npr.: svet brez narave

svet brez pogovarjanja.

Pesem se bere kot igriva, duhovita, včasih šokantna in ironična (npr. splošne in tudi političnepuhlice: odgovornost odgovornost).